પનૌતી નિવારણ માટે આ દિવસ શ્રેષ્ઠ માનવામાં આવે છે. આ દિવસે સંધ્યા સમયે પરિવારમાં મુખ્ય મહિલા જાતક દ્વારા કાળા અડદના વડાં બનાવી એકી સંખ્યામાં વડાં લઈ પાણીના કળશ સાથે નજીકના ચાર રસ્તા આગળ મૂકી કકળાટ કાઢવો અને વિલામોએ ઘરે પરત ફરવું. હાથ-પગ ધોઇ કામકાજ કરવા. વિશેષમાં રાવળે જણાવ્યું હતું કે ગરીબને કાળી વસ્તુનું દાન શાસ્ત્રમાં સમજાવેલ છે. જેમ કે, કાળા કપડાં તલ, અડદ, દેશી ચણા, સરસિયાનું તેલ, મીઠાંના ગાંગડા, લોખંડની ખીલી, શિંગોડા વગેરે ખાઇ શકાય. તેમજ મકર, ધન, વૃશ્ચિકના જાતકોએ નજીકના હનુમાનજી કે શનિદેવના મંદિર જઈ શ્રીફળ વધેરી મનોમન પ્રાર્થના કરવાથી સાડાસાતીમાં રાહત થાય. માનિસક ઉદવેગ અશાંતિ દૂર થાય, જે બાળકો નાના હોય તબિયત તંદુરસ્તી સારી રહેતી હોય કે સમયસર ખાતા-પિતા ન હોય તેના માટે સંધ્યા સમયે જમણા હાથે કાળી દોરી કે ગળામાં માદળિયું બાંધી નજરબંધ દૂર કરી શકાય. શ્રી શૈલેષ ભાઈ શાસ્ત્રી (સંસ્કૃત વિસારદ) જણાવે છે બગલામુખી સાધના કે મહામૃત્યુંજય જાપનું વધારે મહત્વ છે. જે પરિવારમાં સર્વાંગી સફળતા પ્રાપ્ત કરવા માંગતા હોય તેમણે સંધ્યા સમયથી આખી રાત તલના તેલનો જીવો અખંડ ચાલુ રાખવો. વિશેષમાં અહીં નીચે બતાવેલા મંત્ર જાપ અવિરત કરી શકાય.